《题江南烟雨骑驴图》
元代·何中

风发发，雨潇潇。渡船未度山相招，骑驴不知前路遥。

路遥抵何处？南山之南且稳住。莫向长安街上去，京尹今无韩吏部。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。